INIHAHANDOG NG NETFLIX
Akala ng mga tao, pagtakas ang managinip.
Pagkakataon na pumuslit mula sa gising na buhay
patungo sa mundong walang pananagutan.
Ngunit hindi totoo iyon.
'Di bastang nangyayari ang mga panaginip mo.
Ginagawa namin ang mga ito.
At hinuhubog namin nang mabuti ang mga ito para lang sa iyo.
Mayroon kaming mga dahilan at mayroon kaming mga patakaran.
Ginagawa namin ang mga panaginip mo para tulungan ka sa iyong paglalakbay,
at sa pupuntahan ng isang ito,
kakailanganin niya ng maraming tulong.
Magandang umaga, Pig.
Magandang umaga, Bugsy!
Dad, ano'ng mga nakuha mo?
Ilang liga ang nilakbay kong karagatan para dalhan ka ng agahan.
Ah. Salamat.
Tulungan na kita riyan.
-Nakatulong ba? -Salamat.
Kumusta, Bugsy!
Eto na.
Salo.
At salo.
Nasa tama ba, bata?
Dumating na ang hangin.
Ano'ng gagawin mo?
Itaas ang prowa.
Kaunti pa.
Eto na, bata.
Ito si Fred.
Kumusta, Fred.
Nasa 'kin si Seymour.
Dad, bakit ko pa kailangan matuto ng math
kung, tulad mo, papatakbuhin ko itong lighthouse?
Alam ko na naman ang lahat ng dapat malaman tungkol sa lighthouse.
Sagutin mo ang tanong na ito.
Para saan ang lighthouse?
-Para laging ligtas ang mga barko. -Hindi.
Hindi para doon.
Kapag kaya mo nang sagutin 'yan…
Ibibigay ko na sa 'yo ang susi ng lighthouse, pangako.
Oras na para matulog.
Eh si Pig?
11 na ako.
Pasensiya na, Pig. Dalaga na raw siya.
Ano 'yon?
'Wag kang mag-alala. Nandito pa rin ako para sa 'yo.
Oh, sige na. Matulog ka na.
Teka!
Isang kuwento?
'Yong kuwento ni Flip?
Sige.
Ito, hindi mo pa 'to naririnig.
Alam mo na nabuhay kami ni Flip bilang mga outlaw.
Naghahanap ng kayamanan gabi-gabi, at kung ano-ano pa.
Isang araw, sabi sa 'kin ni Flip, "Alam mo ang narinig ko?"
May nabalitaan siyang mga Perlas. Mahiwagang mga Perlas.
'Pag nakakuha ka ng isang Perlas, makakahiling ka ng kahit ano.
Ang problema, ang mga Perlas ay mahahanap lang
sa pinakamapanganib na bahagi ng karagatan.
Sa Sea of Nightmares.
Pagkarinig ko nu'n, sabi ko, "Ayoko. Ayokong masangkot diyan."
At siyempre, alam mo naman si Flip, ginawa niya ang Dobleng Katok.
At kapag ginawa ang Dobleng Katok…
-Hindi puwedeng humindi. -Tama.
Outlaw Code.
Kaya naglayag kami.
Alam mo ba, ang lamig. Napakalamig.
Pero ang naisip ko lang, sa gano'ng klima, 'di gaanong mabaho si Flip.
Pero may dumating na bagyo.
At mga alon.
Bigla na lang may dumadagundong.
Nasa buong paligid namin.
Palakas nang palakas kada segundo.
Iyon ang pinakamalaki at pinakamabagsik na whirlpool na nakita ko.
Umikot ang boom, tinamaan ako sa likuran
at nahulog ako sa tubig.
Lumubog ako.
Pailalim nang pailalim,
hanggang mapansin kong may butas sa sahig ng dagat.
Nilangoy ko at pinasok.
Ano ang naroon?
Patay na lugar.
Walang kahit anong nabubuhay,
puno lang ng buto ng mga sinaunang nilalang ng dagat.
Doon ako sinimulang habulin.
Ng halimaw.
Lumabas siya mula sa kadiliman,
kasing-itim ng gabi at mas malaki sa lahat ng hayop na nakita ko,
at mayroong mahahaba at matintang mga galamay.
Nanigas ako sa takot.
At dahan-dahan,
dahan-dahan
hinablot ako nito at niyugyog nang niyugyog at…
Teka.
'Di puwedeng hanggang doon lang.
Kung saan nakakatakot na?
Hindi kaya nakakatakot.
Pupuwedeng magandang simula ng isang kuwento.
-Go for Peter. -Pupuwedeng magandang simula.
Copy.
Nemo, makinig ka. May bangka sa may Lopez na nagkaproblema.
Lalala pa itong bagyo ngayong gabi.
Alam mo na ang gagawin kapag nawalan ng kuryente, 'di ba?
Buksan ang back-up generator, limasin ang sump pump,
mag-radyo kung magkaproblema.
Kaya ko na 'to, Dad.
Sweet dreams.
Uy,
ako'ng bahala sa 'yo.
Ano ba.
Matutulog na 'ko.
Matulog ka na. Babalik din ako agad.
Dad?
Tulong!
Carla.
Carla, nasaan si Dad?
Nemo,
wala na siya.
Wala na siya.
Ikinalulungkot ko.
Iyon ang gusto niyang mangyari. Pinag-usapan n'yo na ba ito dati?
Namatay ang ina niya nu'ng sanggol siya, sanay siya na isa lang ang magulang.
Wala na siyang ibang mapupuntahan.
Kung hindi ikaw, kukunin siya ng gobyerno.
Ilalagak lang siya sa mga group home o sa foster…
Nemo, naalala mo ba ang tiyo mo?
Hindi.
Hindi ko pa siya nakikilala.
Nagbilin ang Dad mo.
Kapag may nangyari sa kanya…
Gusto niyang tumira ka sa tiyuhin mo sa siyudad.
Pero kailangan kong patakbuhin ang lighthouse.
Nemo, hindi ka puwedeng tumira doon mag-isa.
Pero kaya ko. Alam ko kung papaano. Tinuro na niya sa 'kin lahat.
Pasensya na, anak.
"Kahit malayo na sa ating pinanggalingang Oras at Lugar,
tinatangay na ako ng agos papalayo,
nais kong harapin ang aking Piloto,
Kapag natawid ko na ang tarangkahan."
Iyon siya.
Hello?
Hindi puwede ngayon.
Kinuha ng dagat ang kapatid ko.
Kinuha, nawala na. Nasa libing niya ako ngayon.
Matagal na kaming 'di nag-uusap.
'Di nag-uusap.
Susundin ko pa rin ang plano ko.
Carla.
Kumusta.
Nakikiramay ako sa pagkawala niya sa 'yo.
Sa atin, siyempre.
Puwede tayong…
Dapat na tayong umalis kung gusto nating abutan ang ferry.
Yapak lang sa carpet.
-Pasensiya na. -Hindi…
Ayos tumira dito.
Hindi mo na kailangang lumabas.
At 'di rin nga ako lumalabas kasi dito 'ko nagtatrabaho sa bahay.
Makikiraan.
May laundry shop, may kapihan.
May spinning studio rin sa baba.
Mahilig ka ba sa spinning?
Magpaikot-ikot?
'Di ko rin alam. 'Di ko pa nasusubukan.
Uy, may…
Mahilig ka ba sa door knob?
Ito ang mga anak ko.
Nagbebenta ka ng doorknob?
Hindi… Hindi ako nagbebenta ng doorknob.
Ako ang may-ari ng kumpanya na nagbebenta ng mga doorknob,
nagbebenta kami ng mga aldaba, ng mga susian.
Naiiba kami.
Ang mga pasikat sa industriya, sumusunod lang sa uso, at 'di kami ganoon.
Hindi po kami ganoon. Sa mga classic kami.
Tungkol ito sa seguridad, hindi sa pagandahan.
-Huwag mong hawakan 'yan. -Pasensiya na.
Hindi laruan iyan.
Antigo ito.
Galing ito sa isang kulungan sa Alcatraz.
Kung kailangan kitang ikandado sa kuwarto mo.
Hindi kita ikakandado sa kuwarto mo.
Nagpapatawa lang ako.
Kailangan mo ba ng yakap, ganyan?
Hindi.
Matulog ka nang mahimbing.
Oo, Pig. Gusto ko ring makasama siya ulit.
PAANO MAGPALAKI NG BATA
Pig.
Ano?
Teka!
Hindi.
Huwag! Hinto! Teka!
Hinto! Tigili muna.
Hindi!
Tigil! Huwag!
Pula ang ilaw. Hinto!
Pula pa ang ilaw.
Halika, Pig.
Salamat.
Kumusta, Bugsy.
Dad?
Sino ka?
Wala lang?
Isa lang sa mga kakaibang bagay sa nangyayari sa mga panaginip.
'Wag mo 'ko pansinin. Aalis na 'ko.
Wala ako dito, naghuhugas ako ng pinggan.
Okay, hindi gumana 'yon.
Ikaw pala 'yong anak.
Ano'ng ginagawa mo rito?
Nasaan ang dad ko?
Wala bang nagsabi sa 'yo?
Alam ko kung ano ang nangyari.
Mag-partner kami dati ng dad mo
bago siya nagpakabait at nagkaanak.
Malaking pagkakamali, sa tingin ko.
Sira-ulo, masama, at mapanganib makilala.
Ako si Flip.
Ikaw si Flip?
Akala ko gawa-gawa ka lang ng dad ko,
at iba ka sa iniisip ko.
Mas guwapo?
Mas pogi?
Mas mabuhok.
At mas mabaho.
Alam kong hindi ka totoo,
pero mukhang karaniwang tao lang ang iniisip ko.
Apat agad na patong-patong na insulto ang sinabi mo.
Walang galang.
Ganito, gusto ko lang namang makiramay.
Nakikiramay ako.
Pero ginulo mo ang kuwarto ni Dad?
Siya nga pala,
'yang dad mo, meron siyang mapa.
Mga ganito kalaki. May mga kakaibang hugis at guhit.
May guhit ng kabibe na may perlas sa likod nu'n.
Nag-iisa lang 'yon, bata. Halos mamatay kami para manakaw lang 'yon.
-Walang ganu'ng mapa… -'Wag kang magsinungaling, bata!
Gusto ng dad mo'ng makuha ko iyon.
Totoo iyon.
'Wag na nga, ako na maghahanap.
Hindi ka puwedeng pumasok lang dito parang magnakaw.
Sa tono mo, parang masamang magnakaw.
Nangunguha lang naman ang magnanakaw ng 'di kanya.
'Di ka pwedeng magnakaw mula sa panaginip ng ibang tao.
Pwede. Dapat alam mo lang kung paano pumasok at lumabas.
-Nasa panaginip mo ako. -Guni-guni lang kita.
Hindi mo kayang managinip ng ganito kagandang lalaki.
Napakaguwapo ko.
Pakiusap! Ayokong nandito ka.
Gusto ko lang ang dad ko.
Okay.
Paano kung may paraan para makita mo ulit ang dad mo?
Paano?
Isang treasure hunt.
At ang treasure na makukuha ay mahiwaga.
Kayang tuparin ang kahit anong hilingin mo dito sa Slumberland.
Makikita ko ulit ang dad ko.
Aba oo, makikita mo ulit ang dad mo.
Dito mismo, gabi-gabi.
Pero kailangan ko ang mapang iyon, bata.
Hindi ko alam kung ano ang sinasabi mo.
Sige, naniniwala ako sa 'yo.
Teka! Puwede kong subukang hanapin ang mapa. Sasama ako sa 'yo.
Ang saya nu'n.
Pero wala kang gamit, walang alam gawin,
at kung wala kang mapa, wala kang silbi.
Gising na, bata.
Isang mapa.
Gising ka na. Mabuti.
Ano'ng ginagawa mo?
Ano ang pinaka-weird na napanaginipan mo?
Hindi ko naalala ang mga panaginip ko.
Hindi ko nga alam kung nananaginip ako.
Dinalhan kita ng gatas.
Handa ka na ba sa unang araw mo sa school?
School?
Maganda siguro ang school na 'to. Napakamahal ng tuition.
Sabi ni Dad, ang mga eskuwelahan ay mga kulungan.
Kinukulong nila ang mga katawan at utak ng mga bata,
inihahanda sila para sa mga trabahong kulungan din
hanggang magretiro at mapunta sa nursing home.
Ang huling kulungan.
Hindi kulungan ang school.
Puwede akong umalis kahit kailan?
Medyo parang kulungan nga.
Ayan, may bell pa.
Nemo, kumusta. Welcome sa Westbrook.
Ako si Ms. Arya, counselor ng grade school.
Alam kong hindi madali ang mga panahong ito para sa inyo pero,
alam n'yo kung ano ang pinakamatatag na bagay sa mundo?
Hindi titanium.
Tungsten ba? Mas mataas ang tensile strength nito…
Kalooban ng tao.
Hindi pala literal.
Mahirap ang pinagdadaanan mo. Pero alam mo?
Mas malakas ka kaysa sa inaakala mo.
Puwede kitang makausap sandali?
-Sandali lang. -Sige.
Ihahanda lang kita.
Pinalaki si Nemo ng dad niya na parang ermitanyo
Na hindi naman masama, pero baka lang mahirapan kayo.
Kailangan niya ng maraming suporta.
Iniisip ko na sana makatulong kayo sa mga bagay na 'yon.
Hindi namin kayang gawin iyon na kami lang.
-Hindi nga. -Tama?
Siyempre naman. Hindi ba iyon ang ginagawa ninyo rito?
'Di ako marunong mag-alaga ng bata o makipag-usap tungkol sa mga damdamin.
Sa tingin ko nga, mas magiging maayos siya kung wala siya sa 'kin.
Okay.
Hinahawakan mo 'ko.
Mas marami kang kayang gawin kaysa sa inaaakala mo.
Talaga. Kailangan mo lang…
Kailangan mo lang makipag-ugnayan sa bahagi mo
na hindi ka sanay gamitin.
Ganoon.
Makipag-ugnayan ka sa kanya.
-Subukan mo lang. -Okay.
Kumusta, mga bata. Salamat, Ms. Young.
Kumusta kayong lahat?
Ito si Nemo. Sasama siya sa klase ninyo.
Kung matutulungan n'yo siyang mapalagay dito,
magpapasalamat talaga ako.
Pasensiya na.
Makinig kayong lahat.
Nanalo ngayon ang planet Earth,
compostable na ang mga kubyertos sa cafeteria.
Nanalo tayo!
Nemo, Jamal, Jamal, Nemo.
Umuulit kada linggo.
'Pag nahuli, makakakuha ka ng blue dot.
Tatlong blue, makakakuha ka ng red dot at sasabihan na ang magulang mo.
May app 'yon para sa phone mo.
Wala akong phone.
Nakakapanibago 'yan.
Pero kailangan mo pa rin 'yong app.
Ano'ng mga club mo?
Ako, nasa recycling team, Model UN, Ceramics Club, Pop-Tarts, improv group,
lawn bowling, Slavic chorus, orchestra, woodworking, ultimate Frisbee…
Saan ka nag-aral bago rito?
Wala. Homeschooled ako.
Nakatira kami ng dad ko sa isang lighthouse.
Isang lighthouse? Ang galing naman.
Bakit ka lumipat dito?
Kasi…
May pinuntahan ang dad ko. Kaya ako narito.
Pansamantala muna akong nakatira sa tiyuhin ko.
Ayos.
Ang aking Undeadheads.
Nagbibihis zombie kami at nanonood ng mga zombie movie.
Astig naman kahit 'di tunog astig. Yata.
Sama ka sa 'min.
Gawin ko muna iyong math ko.
Okay.
May naisip akong puwede nating gawing magkasama.
Mga lock pick. Na baka galing sa isang magaling na magnanakaw.
O baka sa nagretirong magsususi lang.
Astig ba?
Natutunan ko 'to noong mga kasing-edad mo ako.
Ako ang pinakauna sa school na nagkainteres sa hardware ng mga pintuan.
Dapat galawin pareho nang dahan-dahan.
Kapain 'yung catch.
'Di mo na mamamalayan…
Sino si Houdini? Ako, ako si Houdini.
Mantra ko. Ayos lang din kung ayaw mong sabihin.
Subukan mo?
Medyo nasobrahan na 'ko sa susian.
Ayos lang. Puwedeng… Iba na lang ang gawin natin. Mag…
laro ng soccer.
Puwede tayo maglaro ng soccer. Gawa tayo ng tent gamit ang mga unan?
May listahan ka ba riyan sa phone mo?
Oo. May listahan ako.
Pupunta na 'ko sa…
Sige. Siyempre.
Pig?
Pig, ano'ng ginagawa mo?
PAG-AARI NG BUREAU OF SUBCONSCIOUS ACTIVITIES
Nahanap mo.
KAGAMITAN, PAGKAIN, FLASHLIGHT, PISI, BORING NA LIBRO
Halika, Pig. Hanapin natin si Dad.
Boring na libro, boring na libro…
PAMBIHIRANG MGA KNOB
Kitakits.
Titingnan ko ang schedule ko. Puwedeng sa phone mo?
Sige.
Gumagamit ka na ng apps. Ayos namang sumubok, 'di ba?
Oo, marami talaga akong natututunan palagi.
BAWAL PUMASOK SA EMPLEYADO LANG
Talaga naman, Flip.
Halika, Pig.
Flip?
Flip!
Ikaw.
Nahanap ko ang mapa.
Sabi na 'nga ba, gusto kita.
Sinubukan mo akong patayin.
Giniginising lang kita. Hindi ka mamamatay sa panaginip mo.
Sinabi mo sa 'kin ito sa panaginip ko, tapos nahanap ko ito sa Totoong Buhay.
Paano nangyari iyon?
Baka ang Totoong Buhay ay mas malaki sa inaakala mo.
Mapa ko iyan. 'Di mo dapat kunin na lang nang basta.
Hindi mo ba alam, bata,
mahilig akong manguha ng gamit ng iba.
Sabi mo, puwede kong makita ulit ang dad ko. Sasama ako sa iyo.
Alam kong nami-miss mo siya, nami-miss ko rin siya, pero 'di ka sasama!
Layas!
Ano iyon?
Dobleng Katok.
Sinabi niya ang tungkol sa Dobleng Katok?
Kailangan mo akong isama. Outlaw Code.
'Wag mo akong masasabihan ng Outlaw Code.
Isa ako sa nag-imbento ng Outlaw Code.
Bago ako, isang katok lang iyon.
Hindi ito field trip papuntang Lollipop Land, okay?
Dadaan tayo sa panaginip ng ibang tao para marating ang treasure.
Kapag namatay ka, kasalanan mo.
Sabi mo, 'di namamatay sa panaginip.
'Pag namatay ka sa panaginip mo, magigising ka lang.
Sa panaginip ng iba, 'di ka na magigising.
Kahit na. Sasama ako.
Bahala ka.
Kapag mabagal ka, kapag may magawa kang mali, akin na ito. Mag-isa ka na.
-Sige. -Patingin ng dala mo.
Dobleng Katok.
Ano ito? Pambihirang Mga Knob.
Sa Tito Philip ko. Nagbebenta ng mga doorknob.
Wala siyang kaibigan, walang buhay, at pinapapasok niya ako sa school.
Halimaw siya.
Mapapatulog ka nito nang mas mabilis pa sa sleeping pill.
Heto. Hawakan mo ito kapag matutulog ka na.
Para mahanap mo ako kapag naglalakbay na tayo. Kuha mo?
Ano naman iyan?
Baboy siya at ang pangalan niya ay Pig.
Malikhain. Sige na nga. Dalhin mo. Mahilig ako sa bacon.
Ayan. Tingnan natin ito.
Ang Mundo ng Panaginip.
Ito ang mapa ng lahat ng panaginip sa mundo. Slumberland.
Ginamit namin ng dad mo ang mapang ito sa mga biyahe namin dati,
pumapasok sa iba't ibang panaginip, pumupunta saanman namin gusto.
Ninakaw namin itong mapa sa isang dream cop sa Bureau.
Hinahabol na niya ako mula noon.
Bureau?
Bureau of Subconscious Activities, BOSA.
Ang mga lokong iyon ang nagpapasiya kung ano ang mapapanaginipan natin.
Puwera na lang kung mapunta ka rito.
Sa Sea of Nightmares.
Sea of Nightmares. Naikuwento na ito ni Dad sa akin.
Naroon ang mga Perlas.
Ang pinakamalaking kayamanan sa mundo.
Ang mahirap dito, ayaw ng mga sa dream cop sa Bureau
na ipaalam na mayroon ngang mga Perlas.
Dahil kapag nakakuha ka ng isa,
kaya mo nang humiling ng kahit ano rito sa Slumberland,
at wala silang magagawa.
Makikita ko na ulit ang dad ko?
'Pag 'di ka namatay. Na malamang mangyayari.
Papatayin ako ng dad mo 'pag nalaman niya ito.
Sige, naghahanap tayo ng panaginip na umuulit-ulit.
Para makalabas tayo sa pinasukan natin.
Nasaan ang pinto?
Anong pinto?
May mga lihim na pintong nagdudugtong sa mga panaginip.
'Di dapat alam ng mga sibilyan puwera na lang kung henyo kang tulad ko.
Ingat kayo.
Oo, wala nga ito dati.
Kapag pumasok tayo rito, magbabago na ang lahat.
'Pag nagkamali ka, patay ka. 'Di mo na ulit makikita ang Totoong Buhay.
Okay.
Ano'ng hinihintay natin?
Ganyan nga.
Sige. Pasok na sa mundo ko, bata.
Bagong-bagong panaginip, binubuo pa lang.
Elegante. Ibig sabihin, "Ang pogi ko" sa Espanyol.
Isa akong outlaw, 'di ako sumusunod sa mga batas.
Pero ito ang batas.
Una, huwag magpapapansin.
Hindi tayo dapat mahuling pumapasok sa panaginip ng iba.
'Pag nahuli ka ng mga baboy sa panaginip, ikuku…
Pasintabi, biik.
'Pag nahuli ka ng mga pulis sa panaginip, ikukulong ka at itatapon ang susi,
mabubulok ka na lang sa isang selda ng Bureau
habang panahon hanggang mawala ka na nang tuluyan.
Kaya 'wag kang magpapapansin.
Ikaw nga hinding-hindi pansinin…
Pangalawa, tutok ka dapat.
'Di tayo narito para maglaro.
Papasok, hahanapin ang susunod na pinto, lalabas.
Susunod na panaginip agad. Ang misyon lang natin ay hapin ang mga Perlas.
Pangatlo, 'di tayo magkaibigan, 'di tayo magka-sosyo.
Ako ang boss. Ako ang hepe, okay? Susundin mo ang sasabihin ko, kuha mo?
Iyong pangatlong batas, puro pananakot lang?
Walang may gusto sa pilosopo, bata.
-Mawalang-galang na. -Kaibigan…
Ano ang atin?
Sigurdo ka bang nasa tama kang panaginip?
Wala ka kasi sa listahan ko.
Ang batang ito'y sagisag ng nawalang pagkabata.
Ako naman ay nakababahalang pinaghalong father figure
at lalaking-lalaking kapangyarihan.
At ano ang isang ito?
Pare…
Minsan ang baboy ay baboy lang talaga.
Munting baboy lang.
Ganoon.
Aklatan…
Perdon.
Nagpa-party ka ba?
Hindi.
Mag-party ka. Magpa-party ako.
Vacilo, okay.
-Gracias. -Okay.
Ano naman iyon?
Iyon lang ang alam kong Espanyol.
Ang mga professional lang ang may kaya nito. Ako iyon.
Ituro mo lang sila sa ibang direksiyon. Alam mo 'yon? At ayan!
Totoo kaya ito? Aba, totoo.
Ayan na.
Sino'ng gusto sa Totoong Buhay kung meron kang ganito?
Hoy. Agent Green. Bureau of Subconscious Activities.
Ito ba 'yong itinawag mo sa 'min?
Sige, salamat.
Ang susunod na pinto natin
ay nasa likod ng entablado.
At ngayon…
Ang Reyna ng Salsa ng Lumang Havana!
Iyon ang nananaginip.
-Panaginip ng nagpipigil. -Ano iyon?
Narinig mo na ba si Freud? Pagpipigil.
Ang mga damdaming itinatago mo sa loob,
lumalabas lahat sa Slumberland.
Sigurado ako, hindi siya ganyan sa Totoong Buhay. Maniwala ka.
'Kita mo 'ko? Sige.
Ano ang amoy na iyon?
Au Naturale. Gawa ni Flip.
Lalaking-lalaki.
Gracias.
Pero may kasamang… malalim na kalungkutan.
Parang isang batang nawawala, malayo sa bahay niya.
Sumayaw tayo.
Hoy! Sabi mo, walang laro-laro.
Sabi ko, ikaw ang hindi maglalaro. Ako ay isang outlaw.
Kung 'di ako nagsasaya, 'di ko ginagawa nang tama ang trabaho ko. Kuha mo?
Sino siya?
Layas, Nemo. Sisirain mo ang panaginip ng binibining ito. Bye.
Flip!
Paano na ang mga Perlas?
Flip!
Flip, ano ba!
Hala, ano iyon?
Hindi maganda ito.
Adios. Tara na agad sa pinto.
Kumusta, Flip. Nasaan ang mapa?
Green.
Matagal ko nang hinihintay ang pagkakataong ito.
Pulis sa panaginip.
Inaaresto ki…
Ano ang…?
Bangungot!
Ingat!
Kadiri!
Anak ng pating.
Taon ang binilang ko para matakasan ko ang pulis na iyon.
Unang panaginip na kasama ka, nariyan agad siya at isang bangunot?
May balat ka 'ata sa puwit.
Pero iniwasan ng bangungot na iyon ang nananaginip doon.
Bakit tayo ang pinuntirya?
Nakita ko na iyon dati.
Noong gabing namatay ang dad ko.
-Sa iyo iyon. Bangungot mo iyon. -Ano?
Ikaw ang nagdala. Nakakaamoy ng takot ang mga bangungot.
Sinusundan ka, at hindi iyon titigil hanggang hindi ka niya nahuhuli.
-Panira ka ba talaga ng party? -'Di pa ako nakapag-party.
Dapat 'di na kita isinama. Akin na ang mapa.
Ayoko. Ginawa ko ang Dobleng Katok.
Akin na!
Ano iyon?
Teka! Huwag kang gigising!
Akin na ang mapa!
-Uy. -Ano'ng ginagawa mo dito?
Tinitingnan ang mga kabute ko.
Kabute club. Isang tao lang ang miyembro.
Nagtatago ka ba rito?
Hindi.
Kasi wala ka sa klase kanina at mukhang lihim na hideout ito.
Kaya…
Akala ng school, nagbakasyon ako, at akala ng tito ko, nasa school ako.
Lupit.
Wala kang pagsasabihan na iba, 'di ba?
Omertà, sumpa ng pananahimik.
Puwede mong kainin 'yong mga kabute, pagpagan mo lang.
May abono, 'di ko naman sariling dumi kaya ayos naman.
Bye.
Alis na 'ko.
Uy…
Liit.
Kunin ko… May ipapakita ako sa iyo na sobrang astig.
Handa ka na?
Sorpresa.
Pinakiusapan ko si Carla na dalhin dito
at naisip ko, siguro ngayong Sabado, puwede tayong maglayag.
Pero ikaw lang ang maglalayag.
Hanggang lupa lang ako
dahil mahina ang sikmura ko.
Ibenta mo na lang iyan.
Ayaw ko nang maglayag ulit.
Nemo, alam kong mahirap.
At iba at nakakatakot.
Pero sa tingin ko, maling pagtaguan mo na lang ang mundo
tulad ng ginawa ng dad mo.
Ano ang sinasabi mo?
Iba ang dad mo noon.
Nang mamamatay ang mom mo…
Hindi nagtago si Dad.
Tumira siya sa isang isla.
May iba ka bang pinupuntahan o ibang ginagawa?
May mga kaibigan ka ba? 'Di kaibigan ang mga doorknob.
Ang sinasabi ko lang, huwag kang matakot na maging masaya ulit.
Hindi ako takot sa kahit ano.
Matutulog na 'ko.
Pero 5:30 pa lang.
Alam kong gusto mo lang matulog dahil malungkot ka.
Alam ko ang pakiramdam na 'yan.
Pero nangyayari ang buhay kapag gising.
'Yung akin, hindi!
Matulog ka na.
Kainis. Magandang basahin ito!
Ayos ka lang?
Gusto ko lang makatulog.
Subukan mo kayang magbihis na ng pantulog.
Ito ang pantulog ko.
Okay, sige, ano'ng ginagawa ng dad mo para tulungan ka makatulog?
Minsan… kinukuwentuhan niya ako.
Hindi ba pambata lang 'yun?
Huwag na nga.
Hindi, ayos lang.
Kaya kong subukang
gumawa ng kuwento.
'Di ko alam na titingin ka pala sa 'kin. Ayos lang.
Ang kuwentong ito ay totoong nangyari
sa isang lalaki.
Noong gabi ng Pasko.
Yata.
Na tumanggap ng delivery ng 30,000
porselanang doorknob mula sa France,
pero imbes na sa inaasahan niyang tatlong pulgadang diameter,
tatlong sentimetro sila.
Hindi mo maipapasok ang ganoong doorknob sa standard escutcheon.
Ano ang puwedeng gawin?
Kailangan ng hiwaga ng Pasko.
Pero naisip ng ating bida
na ang maliliit na knob na ito ay sakto ang laki
para gawing hawakan ng mga cabinet drawer.
Inaantok ka na nga. Iyon na kasi ang nakakapanabik na bahagi.
Goodnight, Nemo.
Flip.
Aba.
Bumalik ka.
Kahanga-hanga.
-Ipinagmamalaki kita. -Talaga?
Hindi. Layas. Umuwi ka na.
Wala akong uuwian. Kung wala ang Perlas, wala na akong kahit ano.
Hindi mo ba makuha, bata?
Nakakaamoy ng takot ang mga bangungot. At ikaw, takot ka.
Hindi ako takot.
Seryoso ako.
'Yang nararamdaman mo, gawin mong maliit na bola
at itago sa kailaliman.
Dahil 'di ko ito ginagawa para sa iyo. Para ito sa dad mo.
Ako rin.
Talaga? Dobleng "Ako rin."
Pig!
Hindi. Walang baboy-baboy. Umalis na kayo.
Halika na, Pig.
Sino ka sa Totoong Buhay? O, ano ka sa Totoong Buhay?
'Di ko maalala. 'La akong paki.
'Tagal na mula nang huli akong gumising.
Pero, 'di ba, dapat gumigising ka.
Lahat ng tao gumigising.
Hindi ako. Noong umayaw na ang dad mo bago ka pa dumating,
nagtuloy-tuloy lang ako.
Pasok sa mga pinto, pasok sa mga panaginip.
Saka ko naisip na hindi ko na kailangang gumising.
Paglaon, unti-unti mo nang makakalimutan ang maliliit na detalye, tulad ng
kung sino ka.
Pero hayun, kapag nakakuha ako ng Perlas, makukuha ko na ang gusto ko.
Ano ang hihilingin mo?
Maganda sanang mawala si Agent Green.
Ang gusto ko lang ay dad ko.
Basta makita ko siya, wala na akong pakialam sa mangyayari sa Totoong Buhay.
Nami-miss ko rin ang dad mo.
Kinuwento pala niya ako sa iyo?
-Gabi-gabi. -Ganyan nga.
Astig ang team namin.
Pumupunta kami kahit saan, kinukuha ang kahit anong gusto namin.
Kami ang nasa tuktok ng listahan ng most wanted ng Bureau.
Ganoon kami.
Ngayon nasa pang-13 na lang yata ako, pero babawi ako.
Nararamdaman ko.
Ano't ano man…
Hindi ko mahuli itong susunod na pinto. Galaw nang galaw.
Kaya pala.
Ang pinto ay nasa loob ng trak.
-Astig. -Astig.
Oh 'di ba?
Nagpa-party ka?
-Oo, nagpa-party ka. -Oo, puma-party ako, sobra.
Ayos na.
Ayos!
Sakyan mo lang!
Sino'ng mangangarap ng trak ng basura?
Huwag husgahan. Buti nga kakaiba.
'Di tulad ng, "Naku, hindi ako nakapag-review. Nasaan ang pantalon ko?"
O kaya, "Wow, nakasakay ako sa higanteng gansa."
'Di ko pa narinig iyang higanteng gansa.
Pinakasikat na panaginip sa Canada, bata. Hanapin mo.
Green.
Flip!
Flip, tulong!
Green.
Tingnan mo!
Tingan mo, ang lakas ko.
Dali, nasa loob ang pinto.
Ano ba naman ito.
Hindi siya sumusuko.
Gusto niya makuha ang mapa.
Naku po.
Ang galing nito.
Sino'ng sira ang nagmamaneho nito?
Dali!
Uy, kumusta.
Minamaneho ko ang trak ko.
Kaya pala ang pangit ng mga liko niya.
Ganda ng mga tato mo. Bilisan mo pa, sir.
Hala siya!
Nasaan ang pinto?
Hayun. Hawakan mo 'to.
Nakakandado. Siyempre, nakakandado. Ayos.
Malas naman.
Ganda.
Malas ulit.
'Wag mag-panic, bata.
Kaya ko ito.
Naman.
Magnet ka ng bangungot.
'Yon oh!
Ayos!
Ayos.
Ganoon dapat ang mga pagtakas.
Akala ko mapuputulan ka na ng kamay. Akala ko magiging kadiri.
Ano'ng ginagawa mo?
Gusto ko kasi itong kantang 'to na galing sa panaginip ng isang gangster.
Medyo palaban, alam mo 'yon? Taas ang kamay. Ganito.
Layuan mo mga sungay ko Hawak nila ang pagka-anghel ko
Halika.
Itutok mo.
Dahil mga outlaw kami Alis diyan, alis diyan!
Pinagmamalaki kita.
Malapit ka na ring maging outlaw.
Takbo!
Pinahirapan ninyo talaga ako.
Sa wakas, puwede na akong mag-retiro, magpaaraw.
Tatlumpung taon.
Tatlumpung taong paghahabol sa 'yo dahil ginugulo mo mga panaginip ng iba.
Ako'y 160 taon na, dapat matagal na akong nag-retiro, pero hindi,
hindi ko maalis-alis ang pangalan mo sa mga kaso ko.
Nahuli na kita ngayon.
Kasama na lahat. Isa sa pinakamagandang panaginip sa Slumberland.
Papadalhan kita ng postcard. Ia-address ko sa kulungan, siyempre.
Hindi naman maipagmamalaki ito.
Yehey, nahuli ko ang pang-28 na most wanted sa Slumberland.
Pang-28? Pang-13 kaya.
Nalalaos ka na.
Oo nga. Inaaresto kita.
Wala kang mabibintang sa akin.
Nagdala ka ng pusit sa isang salsa party, sa tingin mo nakakatawa iyon?
Medyo nakakatawa nga. 'Di ba?
Okay.
Samahan mo ng popcorn, masarap.
Kunin mo.
Ikaw ang naglagay niyan. Hindi ko ginawa iyan.
Malinis na nakaw iyan.
Nasaaan ang mapa ko?
Ang mapa mo? Ang tagal na noon. Hindi ko alam kung nasaan ang mapa mo.
At sino ito? Bodyguard mo?
Sino, siya? Nahila ko lang iyan, wala siyang alam. Ako lang 'to.
Marami kang ginawang krimen, Flip. Maraming oras ka ring makukulong.
Walang-hanggang kulong.
Ikukulong ka na tapos hanapin na natin ang mapang iyon, okay?
Mami-miss ko rin na tugisin ka. Hoy! Dito.
Para bumuti ang pakiramdam mo, puwede mo naman akong pakawalan.
Hindi, sobrang ganda ng pakiramdam na maikukulong na kita.
'Pag ganyan mo sinabi, parang masaya nga.
Ah, medyo bastos iyon. Pasensiya na.
Akala mo, bigatin ka na rito.
-Ang totoo, isa ka lang nakakaawang… -'Musta, Cindy.
'Musta, Frank!
Cindy? 160-taon na si Cindy.
Cindy na palaban.
Patawad.
Doon ka pa rin sa mga panaginip na Oedipal?
Hindi, inilipat na nila ako sa 6200.
Nakakapagod doon.
6200 - WALANG-HANGGANG HAGDANAN
Nakaka-ehersisyo naman ako.
Gusto mo ng waffle?
Isa ka lang nakakaawang bata na hindi na lumaki.
Salamat.
Maayos na napapatakbo ang mga bagay rito.
'Di dapat hayaang guluhin ng tulad mo ang trabaho namin.
Nakakilala na ako ng mga tulad mo dati.
Slumberland, walang-tigil na party! Hindi na ako aalis!
At isang araw, mapapansin mo na lang na mag-isa ka na.
Wala kang kaibigan, wala kang pamilya.
Wala nang may pakialam sa iyo at iyon ay dahil ayaw mo nang gumising.
Eh ano pa ba ang ginagawa ko?
Pero ngayon, isa ka na lang malabong alaala.
Matagal kang nagpakasaya.
Pero ngayon, tapos ka na.
Hindi!
Pakiusap! Sandaling lang! Hindi!
Kalimutan mo na 'yan. Kulong na talaga tayo.
Ano nang gagawin natin?
Wala na tayong magagawa.
Akala ko ayaw mo nang gumising.
Hindi ako magising.
'Pag lumagi ka nang matagal sa Slumberland, makakalimot ka na.
Naisip ko, kung makakakuha ako ng Perlas, maaalala ko na kung sino ako.
Gusto ko lang gumising.
Tama siya.
Wala nang may pakialam sa akin.
May pakialam ako.
Bodyguard, sumama ka sa 'kin.
Paano siya?
Ah, diyan na siya palagi.
'Di niya ginusto 'yun.
-Hindi niya naaalala kung sino siya. -Bilis. Ngayon, maaalala na niya.
Marami na siyang oras.
Sorry kung 'di ka natuloy, bata.
Kaunti lang ang nakakasilip sa likod ng telon.
Gusto mong makakita ng mahika?
Welcome sa Bureau of Subconscious Activities.
Halata namang hindi na napalitan ng management ang damit
o ang opisina namin mula pa noong '70s,
kasi inuubos ng Bureau ang budget sa mga panaginip at tira-tira ang sa amin.
Dalawa lang ang pagpipilian mo.
Puwede kang matulad kay Flip, mag-isa sa selda.
O papakawalan kita,
pero gagawin ko lang iyon kapag natuto ka na.
Kasi kung hindi, dumiretso ka na sa isang selda sa juvie.
Ayan,
mukhang may mga pinagdaraanan ka.
Binigyan ka ng lighthouse na panaginip.
Iyon ang ligtas na lugar mo. Hindi ka abot ng mga bangunot doon.
Pero wala roon ang dad ko.
Gusto kong makita ang dad ko.
Hindi namin ibibigay ang gusto mo.
Binibigay namin ang kailangan mo.
Lahat ng nangyayari dito ay may dahilan.
Ginugulo mo ang maayos na takbo ng trabaho namin dito.
Bigyan mo ako ng panaginip kasama ng dad ko.
-At 'di na ako aalis. -Naku…
Lahat ng panaginip natatapos. Kuha mo?
Paglaon, naglalaho silang lahat.
Bisitahin mo ang lighthouse nang kaunti
tapols mawawala rin iyon, at magkakaroon ka na ng ibang panaginip.
Tutuloy ka sa iba.
Ayaw kong tumuloy.
Kung 'di ka tutuloy, mahahanap ka ng mga bangungot at sisirain ka nila.
Paano ko sila mapapaalis?
Maging matapang ka.
At 'pag sapat na ang tapang mo, hindi ka na nila masasaktan.
Wala akong kinatatakutan.
Ang katapangan ay 'di kawalan ng kinatatakutan.
Matapang ka kung ginagawa mo pa rin ang dapat kahit takot ka.
At alam kong 'di ka takot sa mga habulan ng kotse o pagtalon mula sa mataas.
Ang sinasabi ko ay iyong totoong kinatatakutan mo. Pag-iisa.
Balang araw, makakahanap ka ng bago.
Isang bagay na napakahalaga
na pakakawalan mo na ang wala na.
At kapag nangyari iyon, 'yong malaki't nakakatakot na pusit na humahabol sa iyo?
Mawawala na lang sa hangin.
Wala nang bangungot.
Hanggang magdalaga ka.
Ang pagdadalaga ay isang malaking bangungot.
Akala mo malulutas ng mga mahiwagang Perlas ang problema mo?
May sasabihin ako sa 'yong sikreto.
Walang Perlas.
Kathang-isip lang iyon.
Manatili ka kung saan ka dapat.
Nemo, nasa iyo ang panaginip na nararapat sa iyo.
Sinisigurado namin iyon.
Gising na.
PAANO MAKIPAG-USAP SA "TWEEN"
'Di ka makatulog?
Ako rin.
Alam mo, pinakamadilim bago magmadaling-araw.
Ganoon talaga ang ikot ng mundo.
Hindi ko na siya makikita ulit.
May ipapakita ako sa iyo.
Maupo ka.
Ang tagal na mula nang tingnan ko ang mga laman nito.
Nasaan ang…
Dali.
Dad mo iyan.
Si Dad iyan?
Tiningala ko siya dati.
Kaming ng dad mo, ang meron lang kami ay ang isa't isa.
Kinukuwentuhan din niya ako, gabi-gabi.
Mga paglalakbay na gagawin namin.
Mga nawawalang kayaman na mahahanap namin.
Nasa mundo kami lagi ng pantasya.
Baka dahil mas mabuti roon kaysa sa totoong mundo.
Pulang tali?
Oo, iyon ang napag-usapan namin
kung paano namin mahahanap ang isa't isa sa panaginip namin.
Sigurado kami ng dad mo na magkikita kami sa panaginip
at maglalakbay na magkasama.
Flip.
Paano mo nalaman iyon?
Katulad ka ni Flip. 'Di ko maintindihan.
Flip ang pangalan ko bilang outlaw.
Mahiyain ako dati. 'Pag may ibang bata, halos hindi ako nagsasalita.
Pero sa mga panaginip namin ng dad mo,
puwede akong maging kahit sinong gusto ko.
At para sa akin, Flip iyon.
Tapos nakilala ng dad mo ang mom mo at sobrang astig niya.
Kamukha mo siya.
At
naisipan nilang maglakbay nang totoo.
Sabi ko, 'wag siyang umalis.
Umalis pa rin sila, naglayag at inikot ang mundo.
Naging mag-isa na lang ako at lalo pa akong lumayo sa iba.
Sabi mo hindi mo naaalala ang mga panaginip mo.
Doon nagsimula iyon, ano?
Oo, siguro.
Sobrang lungkot ko noon. Tatlong gabi akong hindi nakatulog.
At pagkatapos noon, wala nang Flip.
Si Philip na lang ako.
Tumatawag ang dad mo paminsan-minsan para kumustahin ako,
at para ikuwento ang mga nangyari sa paglalakbay niya.
At tatanungin niya ako kung ano'ng ginagawa ko at
ikukuwento ko sa kanya ang nakakabagot kong buhay.
Kaya paglaon, pinapa…
diretso ko na sa voicemail.
Pero nakaraan na 'yon.
Nakaraan na 'yon para sa'kin. Sa kanya rin siguro.
Kailangan kong bumalik.
Ibig sabihin, maghahanda na ako para sa school.
Maghahanda? Alas-singko pa lang.
Marami akong gagawin.
Puwede ko bang hiramin ang mga lock pick mo, para sa school?
Oo naman, kunin mo.
'Di ka kinalimutan ni Dad.
Ikinukuwento ka niya, gabi-gabi.
Nemo. Uy.
May pupuntahan ako.
Pinag-uusapan siya ni Davenport at Arya.
Alam n'yo kung bakit siya lumipat dito? Namatay ang dad niya.
Makikiraan, pasensiya na!
Kumusta.
Nagmamaneho ako ng trak ko.
Alam ko.
Ikaw, labas.
Nawawalang kabataan.
Mga sanggol.
Malinaw naman.
Ah, alam mo na…
Trabaho na ulit.
Mauna na ako.
Bumalik ka para sa akin!
Dapat balikan ang partner,
-kahit masakit siya sa… -Ulupong!
-Itali mo sa daliri mo, gagawin ko ito. -Alam ko na.
Nagbubukas ng kandado?
Sabi na nga ba, outlaw ka.
Sino si Houdini? Ako, ako si Houdini.
Tingnan n'yo ito.
Ano'ng meron dito?
Uy.
Taga-juvie ako at nagnanakaw siya sa amin.
Mga laruan, mga candy, mga tuta.
Wala kang ebidensiya, bata.
Gusto mong naninira ng panaginip ng mga bata?
Gusto mong pinupugutan ang mga teddy bear, ha?
Ikaw kaya ang pugutan ko?
Tulungan n'yo ako. Ang sama niya.
Grabe ang Juvie. Seryoso sila.
Alis na 'ko.
-Sige. -Kita-kita pagkatapos ng tanghalian.
Kailangan ba talaga ito?
Naku, nakakaasiwa 'to.
Nagpapatawa ba kayo?
Tingnan natin kung gaano ka katapang 'pag wala ang isprikitik mo.
Okay. Gusto mo nito ha?
-Sige? Handa ka na? -Oo!
Aray ko naman.
Ang lakas mo naman para sa 160 na taon na.
Inaaresto kita…
Ilayo mo lang ang tingin nila.
Pagsisisihan kong naging mabait ako sa iyo.
Ayos. Makikiraan, Cindy.
-Makikiraan. -Pasensiya na.
Paano ba ito? Naku.
Ayan. Ganito.
Ganito.
Ganyan.
Kunan mo kami.
Para maalala natin ito.
Say cheese.
Queso de Bola!
Ang ganda.
Pasensiya na.
'Di ako nagsisisi.
Ayan. Okay, tingnan mo.
Ito na.
Dadalhin tayo nitong elevator sa pupuntahan natin.
Ang huling pinto bago ang Sea of Nightmares.
Makukuha natin ang mga Perlas.
Tungkol doon. May sasabihin ako.
Okay, teka lang.
Ang ganda, 'di ba?
Walang mga Perlas.
Ano'ng sinasabi mo?
Gawa-gawa lang iyon. Sabi ni Agent Green.
At naniwala ka naman?
Gusto lang niyang pumirmi ka sa puwesto mo.
Hindi gawa-gawa iyon. Maniwala ka.
Paano mo nasabi?
Dahil nakita ng dad mo.
Nakapunta na kami. Sa Sea of Nightmares?
Nahigop siya ng whirlpool hanggang sa pinakailalim.
Saka niya nakita ang mga Perlas, libu-libo.
Malikhain ang isip ng dad mo, pero hindi siya magsisinungaling.
'Di na tayo makakabalik.
'Di talaga tayo babalik.
Halika, bata.
Ang liwanag.
Ayos na.
Heto na tayo.
Pig!
Tara, bata.
Nandito lang ang huling pinto.
Tuloy lang! Galaw!
Uy. Wow.
Ano na ang gagawin natin?
Kumusta. Kumusta naman ang view na ito, eh?
Canada?
Sabi na sa 'yo, pinakasikat na panaginip.
Alis!
Isubo mo 'to, Green!
-Tara, Flip! -Ano'ng ginagawa mo?
-Iyong mga gansa! -Loko-loko ka!
Uy!
Akala n'yo maganda na 'yan?
Alam n'yo bang may Timmies,
este Tim Horton's, dalawampung click lang doon--
-Uy, pare. -Ano 'yon, eh?
Kukunin ko itong gansa mo, eh?
Sige lang, pare. Kunin mo ang gansa ko.
Ilapat lagi ang stick mo sa yelo.
Doon.
Grabe.
Alam mo, Bob? Sobrang astig noon.
Bye, Bob.
Dapat maging mag-partner na tayong dalawa.
Mayroon akong dapat sabihin sa iyo.
Hayun! Naunahan kitang hanapin!
Unahan tayo! Ang mahuli, pangit na panaginip!
Teka. Pumorma tayo.
Ang huling pinto.
At nakabukas.
Unang beses 'to.
Ba't mahina ang boses mo?
-Kasi nakakatakot. -At madilim.
-Oo, at madilim. -At nakakapangilabot.
Oo.
Hoy!
Sinisigurado ko lang na walang nasa loob.
Alam mo na, iyan ang pasukan papuntang Sea of Nightmares, kaya…
Nariyan sa loob ang mga Perlas. Sige.
Okay.
Handa ka na?
Gagawin na natin, partner.
-Ayaw kong mauna. -Ayos lang 'yan.
-Pero natatakot ako. -Initiation 'to, kaya…
-Okay. -Sige.
Ang lamig.
Ang daming tubig nito.
Okay.
Lalangoy tayo, kaya 'yan.
Alam ko na kung sino ka.
Nalaman ko sa Totoong Buhay.
Bakit hindi mo agad sinabi?
Teka. May buhok pa rin ba ako?
Oo. Pero hindi na ganyan karami.
Hulaan ko. Isa akong sikat na outlaw, tama?
Takot ang mga lalaki, mahal ng mga babae.
Nagbebenta ka ng mga doorknob.
Ano ako?
Kapatid ka ni dad, si Philip.
Pumupunta kayo ni Dad sa Slumberland noong bata pa kayo.
Pero umalis siya.
Wow.
Pagkatapos noon, humintong managinip si Philip at 'di ka na magising.
Naaalala ko na.
Pero 'pag nakuha mo na ang Perlas mo,
puwede ka nang gumising at magiging iisang tao na kayo.
Pang-asar naman ito.
Magbubuwis-buhay tayo para lang sa lalaking iyon?
Ang lapit na natin at kailangan ka niya.
'Di ko siya kailangan. Narito na ang lahat ng gusto ko.
Alak, babae, waffles. Narito na.
Hindi ganoong pagkakasunod-sunod.
Hindi ako tagabenta ng knob, isa akong outlaw!
Kapag nakuha natin ang mga Perlas natin,
makakasama ko ang dad ko sa gabi, at kapag araw, ikaw ang kasama ko.
Puwede kang maging part-time dad ko.
Hindi ako dad ng kahit sino, bata.
Susuko ka na lang?
Ganito ang gagawin ko.
Hahanap ako ng panaginip na may inuman,
iinom ako hanggang malimutan ko ulit kung sino ako.
Tapos hahanap ako ng ex-girlfriend ng isang tao. Marami sila rito.
Pero ginawa ko ang Dobleng Katok.
Ginawa ko rin 'yon.
Noong gabing umalis ang dad mo, nagmakaawa akong 'wag siyang umalis.
Tutuloy pa rin ako.
Makikita ko ulit ang dad ko, wala akong paki kung hindi na ako magising.
Huwag. Hindi puwede.
Mapanganib pumunta nang mag-isa.
Hindi mo ako puwedeng pagsabihan. Dahil hindi kita tatay.
Hindi kita dapat isinama.
Bumalik ka na kung saan ka dapat. Kung hindi, matutulad ka sa akin.
Nemo.
Nemo. Gising.
Gising.
Nemo?
Kunin mo ang gamit mo.
Tatawagan natin ang Tito mo.
'Di lang iyong pagsisinungaling, Nemo. Pati 'yong pagtakas at pagtatago.
Walang may alam kung nasaan ka. Malay namin kung nasa panganib ka na pala.
Oo nga.
Bakit mo ginawa iyon?
Hindi mo maiintindihan.
Subukan mo 'ko.
Okay.
Baka makatulong kung ikaw ang mauna.
Philip?
Puwede mo bang sabihin kay Nemo kung ano ang nararamdaman mo?
'Di ko alam ang sasabihin. 'Di ako marunong makiramdam.
Lahat ay may pakiramdam, sa ayaw mo man o sa hindi.
Pareho kayong dalawa, hindi n'yo lang napapansin.
Pareho kayong nahihirapan sa mga kinikimkim ninyo,
at kailangan n'yo lang silang harapin.
Talaga ba?
Iyan ang sinasabi ng lahat pero hindi ako kumbinsido.
Kailanman hindi ko hinarap ang mga nararamdaman ko at ayos naman ako.
Maayos naman ako dati.
Dapat dinala mo na lang ako sa foster care.
Baka mas nakabuti pa sa iyo.
Ang foster parents, marunong silang maging magulang.
Nemo, dapat yata mag-usap tayo.
Ayaw kong magsalita. Kung gusto mo akong mawala, paalisin mo na ako.
Hindi kita pinapaalis, Nemo. Sinusubukan kitang tulungan.
Kasing sama mo siya.
-Ano? Sino? -Sarili mo lang ang iniisip mo.
Nagbibiro ka ba? Wala akong ibang ginawa kundi alagaan ka.
Nagluluto ako, inaaya kang magsaya.
Sinusubukan ko.
At ano ang nakuha kong kapalit? Nagsinungaling ka sa 'kin.
Nagiging malapit na tayo, pinahiram ko pa sa 'yo ang mga iniingatan kong lock pick…
Walang may paki sa mga door knob. Okay? Sa tingin mo, bakit wala kang kaibigan?
Bakit mag-isa ka lang?
Doon ka lang sa kuwarto mo!
Saan pa ba ako pupunta? Hindi kita tatay.
Hindi ako nagpapakatatay!
Pinili kong mabuhay nang mag-isa!
'Di ko hiniling na mangyari ito. 'Di ko hiniling na dito ka tumira.
Pero masaya akong narito ka.
Pig, uuwi na tayo.
Nemo?
Hindi ko alam. Hindi ko…
Carla, hindi ko alam. Pagkagising ko, wala na siya.
Hindi ko alam kung saan siya pupunta.
Oo.
Pig!
Ayos.
Ang End of the Line!
Oras na para mag-party!
NUMERO UNONG MOST WANTED
Ayos 'to!
Numero uno! Nangunguna sa Slumberland.
Nakita mo iyon?
Sana mahuli nila ang lokong iyon.
Oo nga. Mukhang masama nga siya. Alam mo na, umaalingasaw.
Dinala niya ang isang bata sa Sea of Nightmares
tapos iniwan niya at tumuloy mag-isa 'yong bata.
-Ano? -Oo.
Teka, ikaw…
Ay makinang na diamante?
-Ganda, 'di ba? -Ang ganda nga.
Dali, Pig. Kumuha ka ng isa para makaalis na tayo.
Ayos!
Flip.
Flip!
Nakuha na kita.
Pasok ka dito!
Binalikan mo ako!
Oo. Outlaw Code. Huwag iiwanan ang partner.
-Kahit masakit siya sa u… -Ulupong.
Ulupong!
Nakakuha ako ng Perlas.
Astig!
Paalam, mga pangit!
Uy. Kumusta!
Bangungot!
Sa lighthouse! Sabi ni Green, iyon ang aking ligtas na lugar!
Alam ko!
'Wag titingin sa baba!
-Hilahin mo! -Hinihila ko na!
Diyos ko!
Magmaneho ka!
Flip, dali. Flip!
Grabe, ang bagsik.
Kanina lumilipad ka lang sa ere…
Makikiraan lang.
Tapos ngayon, sisisid ka na.
Hayun siya.
Pumasok ka rito.
Uy Emmett, nagpa-party ka ba?
Nagpa-party ako.
Dali! Pasok!
Emmett, kumanan ka.
Heto na.
-'Di ko kaya. -Tara, pare.
Ano 'yon?
Bilis, Emmett!
Ayos!
Tulong! Naku, ang buhok ko!
Sabi na nga ba, babalik ka!
Naamoy kita.
Si, si, si, pero no.
Pero no.
Sentro si McRoy. Ayan na si O'Reilly… Magandang pasa kay Joseph at goal!
-Nakaiskor siya! -Ayos!
Mararating na natin, bata.
Tara. Nakikita ko na ang lighthouse.
Halika na. Malapit na tayo. Makakahiling ka na.
Bakit?
'Di maganda ang pakiramdam ko.
Nemo!
Teka, pakibagalan!
Pig.
Bakit?
May mali.
Iuuwi kita.
Magiging ligtas ka roon.
Hayun!
Sandali, ang Perlas.
Nahulog ko ang Perlas. Balikan natin.
Pumunta ka na sa lighthouse, kukunin ko ang Perlas. Dali!
Teka. Kasama ka dapat!
Flip!
Nemo!
Nemo, umalis ka na! Pumunta ka sa lighthouse!
I-hi mo ako sa dad mo.
Flip? Gising.
Philip!
Ano'ng ginagawa mo?
Bumalik ka rito! Philip!
Huwag!
Umuwi na tayo.
Ang dami kong isusulat na report nito.
Nemo, ano'ng pakiramdam mo? May nag-iba?
Malayo ang nilakbay mo, ikaw lang mag-isa.
Nakahanap ka pa ng Perlas.
Mukhang hindi nga gawa-gawa 'yun.
'Di ko naibalik ang dad ko.
Tinalikuran mo ang panaginip mo.
Nakahanap ka siguro ng isang bagay na mas mahalaga.
Balik-trabaho na 'ko.
Mabait na baboy 'yan.
Pakipisil para sa akin.
Sabi sa iyo.
Nasa iyo na ang panaginip na para sa iyo.
Sinisigurado namin iyon.
Nasa iyo na kung ano'ng susunod mong gagawin.
Talaga ba? Tingnan n'yo ang kalat na ito.
Puwede bang may maglinis na nito ngayon? Ano ba.
Na-miss kita nang sobra.
Na-miss kita.
Unahan tayo sa taas?
Tulong!
-Nemo! Hindi siya humihinga! -Sige!
Nandito kami. Okay lang 'yan.
Naisip mo na ba kung para saan ang lighthouse?
'Di para maging ligtas ang mga barko.
Hindi. Kung 'yon ang gusto natin, ''wag na lang silang paalisin sa daungan.
Wala. Okay. Isa, dalawa, tatlo, apat, lima, anim…
-Gising, Nemo! -Pito, walo, siyam…
-Huminga ka! -Kaya mo 'yan.
Para gabayan ka sa paglalakbay mo.
Tama.
Para makakita ka ng mga bagay na pinapangarap lang ng lighthouse keeper.
'Di ko itinuro ang lahat ng iyon para tumira ka sa isang isla.
Ginawa ko iyon para malaman mong
kaya mong gawin ang kahit ano.
Sige na, Nemo.
Isa, dalawa, tatlo…
Akala ko hindi ko kakayanin 'pag wala ka.
Naglakbay ka papuntang Sea of Nightmares
at nakauwing ligtas.
Pagkatapos noon, hindi na siguro ganoon kahirap ang Totoong Buhay.
Pero ikaw ang bahala roon.
Hinihintay ka na ng buhay mo, Nemo.
Sayang naman kung hindi mo dadanasin.
Kailangan kong bumalik.
Iyan ang anak ko.
At 'wag na 'wag mong kakalimutan…
kung gaano kita pinagmamalaki.
Bantayan mo ang kapatid kong iyon.
Mukha lang siyang normal, pero hindi.
Ang totoo, mabangis siya.
Paalam, Dad.
Okay, ayos na!
Itagilid ninyo!
Hayan na! Mahusay, Nemo! Mahusay!
Mahusay.
Okay ka lang.
Nandito ako. At hinding-hindi na kita bibitawan, okay?
Flip?
Oo, si Flip nga.
At Philip. Philip at Flip.
Flilip.
-Bye Jamal, bukas na lang. -Kita-kits.
Walang masyadong may alam, pero magaling akong magnanakaw.
'Di nga. Hindi naman siguro.
-Diyos ko… -Makinis ang braso mo.
Teka. Ano? Paano m…?
Maglalayag tayo.
Sa susunod baka gusto mong sumama.
Sige, gusto ko 'yan.
Ayos.
Sandali. Iyong relo ko.
Oo.
Seryoso, pakibalik ng relo ko.
Tawagan mo ako.
Ayos. Nakapantulog ka na.
Ayaw kong mahuli.
Ano'ng plano ngayong gabi?
Hindi ko alam. Siguro mag-iikot lang at tingnan kung ano ang mangyayari.
Maganda 'yan.
-Mahal kita, bata. -Mahal din kita.
Susubukan kong hindi mahulí.
Sweet dreams.
Ang pagsasalin ng subtitle ay ginawa ni: Miray Lozada-Balanza